Možné vedľajšie účinky hydrokortizonu: teplotné výkyvy, zrýchený tep a slabosť
Dobrý deň dnes mi pichli do žily hydrokortizon kvôli možnej alergii na kontrastnu látku(mám histaminovu intoleranciu).Chvíľu po pichnuti hydrokortizonu mi prišlo zle, v tele sa mi striedalo teplo a zima, mala som zrýchlený tep, vnútorný tras, taký pocit na odpadnutie.Z čoho som to mohla mať? Ďakujem
Dobrý deň,
ďakujeme za Vašu otázku.
Uvedené príznaky sa mohli objaviť ako vedľajší účinok lieku Hydrocortison, taktiež ako reakcia na kontrastnú látku. Žiaľ, v našej kompetencii nie je možné s určitosťou stanoviť skutočnú príčinu, preto je potrebné sa v tejto oblasti obrátiť na lekárov. Dôležité je uvedené príznaky konzultovať najmä z dôvodu, že bude potrebné v budúcnosti podať opakovane kontratnú látku (ktorá mne známa nie je), prípadne aplikovať liek Hydrocortison.
Prajem pevné zdravie.
S pozdravom
PharmDr. Veronika Kiabová